Kamikaze (Eminem albumas)
Kamikaze – dešimtasis amerikiečių reperio Eminem studijinis albumas, išleistas 2018 m. rugpjūčio 31 d., be jokio ankstesnio pranešimo. Vėliau, jam pristatyti išleisti trys singlai: „Fail“, „Venom“ ir „Lucky You“. Nepaisant vidutiniškų kritikų atsiliepimų, albumas buvo komerciškai sėkmingas visame pasaulyje. Per pirmąją savaitę JAV parduota per 434 tūkstančiai kopijų ir jis debiutavo pirmojoje „Billboard 200“ reitingo vietoje, tampant devintuoju atlikėjo įrašu, pasiekusiu šią viršūnę. 2018 m. gruodžio mėnesio duomenimis, JAV parduota per milijoną kopijų ir albumas tapęs platininiu. „Kamikaze“ taip pat pasiekė aukštas daugelio kitų šalių reitingų vietas, tarp jų – ir pirmąsias Lietuvoje bei Jungtinėje Karalystėje. 2019 m. vykusiuose „Grammy“ apdovanojimuose daina „Lucky You“ nominuota geriausios repo dainos kategorijoje.